b'\n_START_ARTICLE_\nVeste Coburg\n_START_SECTION_\nSituaci\xc3\xb3\n_START_PARAGRAPH_\nEst\xc3\xa0 situat en un pujol que domina la ciutat de Coburg, en el l\xc3\xadmit de la frontera de Baviera amb Tur\xc3\xadngia. Des del castell es pot veure a la frontera de Tur\xc3\xadngia amb Baviera el "seu castell-germ\xc3\xa0" Veste Heldburg (tamb\xc3\xa9 anomenat "Llum Francona"), que fou una vegada la segona resid\xc3\xa8ncia i pavell\xc3\xb3 de ca\xc3\xa7a dels ducs de Coburg.\n_START_SECTION_\nHist\xc3\xb2ria\n_START_PARAGRAPH_\nEl Veste Coburg va ser la seu hist\xc3\xb2rica del ducat independent de Coburg a Franc\xc3\xb2nia, que ara \xc3\xa9s part de l\'estat federat alemany de Baviera. Mart\xc3\xad Luter va viure uns mesos en el Veste Coburg durant la Dieta d\'Augsburg el 1530. Al segle XX, el castell va ser  la resid\xc3\xa8ncia del duc Carles Eduard de Sax\xc3\xb2nia-Coburg-Gotha, un n\xc3\xa9t de la reina Victoria, qui tamb\xc3\xa9 va ser (fins a 1919) el 2n. duc d\'Albany en el Regne Unit.\n_START_SECTION_\nMuseus actuals\n_START_PARAGRAPH_\nEl treball arqueol\xc3\xb2gic dut a terme en la d\xc3\xa8cada de 1990 data la construcci\xc3\xb3 dels primers elements del castell als segles XI, XII i principis del XIII. El segle XV va veure la construcci\xc3\xb3 de substancials edificacions addicionals, incloent la construcci\xc3\xb3 de la meitat superior de la (c. 1200) Torre Blava, la torrassa, el gran sal\xc3\xb3, la sala d\'armes i la capella. La fam\xc3\xadlia ducal va abandonar el Veste com a resid\xc3\xa8ncia al segle XVI, preferint el Palau de Ehrenburg a la ciutat de Coburg. D\'acord amb el renascut inter\xc3\xa8s del segle XIX per l\'Edat Mitjana, el duc Ernest I va dur a terme substancials restauracions, convertint el Veste en una resid\xc3\xa8ncia rom\xc3\xa0ntica en una varietat d\'estils g\xc3\xb2tics._NEWLINE_Molts dels canvis duts a terme per Ernest van ser modificats una altra vegada a principis del segle XX, quan l\'estil historicista g\xc3\xb2tic del segle XIX va ser modificat per un estil menys rom\xc3\xa0ntic i m\xc3\xa9s acurado a l\'aparen\xc3\xa7a medieval alemanya. Aquests canvis (1905-1914) van ser fets per Bodo Eckhardt, i van tenir lloc durant el regnat del duc Carles Eduard._NEWLINE__NEWLINE_El Veste Coburg alberga actualment diversos museus, incloent una col\xc2\xb7lecci\xc3\xb3 d\'objectes d\'art i pintures que van pert\xc3\xa0nyer a la fam\xc3\xadlia ducal de Sax\xc3\xb2nia-Coburg-Gotha, una gran col\xc2\xb7lecci\xc3\xb3 d\'armes i armadures, significatius exemples dels primers carruatges i trineus moderns, i importants col\xc2\xb7leccions de gravats, dibuixos i monedes.  El  nou Europ\xc3\xa4isches Museum f\xc3\xbcr Modernes Glas (Museu Europeu de Vidre Modern), que va obrir les seves portes a l\'octubre de 2008, est\xc3\xa0 situat en la galeria del museu, i t\xc3\xa9 una bona mostra de vidre contemporani.'